สอบถามค่ะ ตอนนี้กินยาเม็ดคุมกำเนิดชนิด 21 เม็ด แต่กินเกินไปหนึ่งวัน จะมีผลต่อการคุมกำเนิดมั้ยคะ และจะเริ่มกินแผงต่อไปยังไงดีคะ ให้เว้น 7 วันเหมือนเดิม หรือเว้น 8 วันคะ?ขอบสำหรับคำตอบค่ะ
สวัสดีค่ะ หากทานยาคุมกำเนิดชนิด 21 เม็ด แต่ทานเกินไป 1 วัน หากหมายถึงได้ทานไป 22 เม็ด คือได้นำเม็ดยาในแผงอื่นมาทานไป เมื่อทานครบ 22 เม็ดแล้ว ก็ให้เว้นระยะ 7 วันเช่นเดิมค่ะ แล้วจึงค่อยเริ่มทานยาคุมแผงใหม่ ไม่ควรเว้นระยะ 8 วัน เพราะจะทำให้การป้องกันการตั้งครรภ์ไม่เป็นไปอย่างต่อเนื่องแต่หากหมายถึงว่า มีการลืมทานยาคุมไป 1 วัน ทำให้จำนวนวันที่ทานยาคุมเป็น 22 วัน แต่จำนวนเม็ดยาคุมที่ทานไปคือ 21 เม็ดเหมือนเดิม เมื่อทานยาครบ 21 เม็ดแล้ว ก็ให้เว้นระยะ 7 วันเช่นเดียวกัน ไม่ต้องเว้นระยะไป 8 วันค่ะ